Jeesus armastab sind.
Kui oled omadega lääpas, siis Ta tõstab sind üles.
Jeesuse veres peitub vägi.
Tere tulemast vaatama saadet "Ajakohast otse taevast"!
AJAKOHAST OTSE TAEVAST
Me loeme oma saadetes Jumala Sõna,
mistõttu hoia oma Piibel enda ligi,
kui me saadet vaatad.
Võid valmistuda ette, võttes nii oma Piibli,
kui soovitavalt ka paberi ja pliaatsi, et teha märkmeid,
et asjad paremini meelde jääks.
Sest kuuldes Jumala Sõna,
on me pea vahel nii täis kõiki muid mõtteid.
Me mõtleme oma argipäeva toimetuste peale;
asjadele, mida inimesed on öelnud või pole öelnud
ja palju muid asju, mis kuidagi segavad me meeli.
Seetõttu ongi hea teha märkmeid,
mille juurde saad hiljem tagasi minna
ja vaadata üle peamised mõtted ning sõnad.
See aitab sul Jumala Sõna paremini meelde jätta.
Jumal räägib meiega, sest Ta on hea.
Ta pole nagu inimesed,
kes kui me pahandame oma laste või abikaasa peale,
jääme täiega vait ega ütle sõnagi.
"Ma ei ütle kohe midagi!"
Kuid Jumal pole selline.
Tal oleks küll igati põhjust olla halvas tujus,
kuna oleme nii isepäised ja ajame alati mingit oma asja.
"Jumal võib ju arvata nii, aga mina arvan hoopis nii!"
Kuna aga Jumalal on alati õigus,
siis Ta ju võiks olla ärritunud ja öelda: "Pea nüüd hoogu!"
Usun, et aegajalt Ta isegi teeb nii,
kuid üldiselt Ta teab, et oleme kõigest inimesed
ja elame siinses maailmas, mis on täis igasugu asju.
Üks viimaste aastakümnete tähelepanuväärsemaid asju on see,
et stress on võtnud maad
ja me peame muudkui jõudma teha üht, teist ja kolmandat.
Lapsed vaja viia siia ja sinna ning igasugu asju vaja teha.
Paljud neist asjadest on muidugi paratamatud,
samas kui osa neist on täiesti mõttetu rapsimine.
Samas Jumal teab seda kõike.
Hea asi on see, et Jumal teab, et me elus on igasugu asju,
kuid samas Ta tahab kõnetada meid,
mistõttu Ta ütlebki läbi jutlustajate: "Rahune nüüd."
Oled sa märganud,
et enne palvet öeldakse vahel:
"Me jääme nüüd vaikseks ja palvetame."
Kuid me oleme asjast valesti aru saanud,
arvates, et peame olema palve ajal vait.
Kuid mitte tingimata.
Jah, aegajalt me olemegi vait,
sest Jumal kuuleb ka me südamest lähtuvaid palveid.
Ehk siis, me hääle tugevus pole see, mis loeb.
Kuid samas ei tähenda see ka seda, et peaksime palve ajal vait olema.
Me võime paluda ka häälega, keeltes, rõõmustades,
käed üleval või käed all.
See pole üldse oluline.
Mida see vaikseks jäämine aga tegelikult tähendab, on see,
et me keskendume ja veedame Jumalaga kvaliteetaega,
et Tema võiks midagi korda saata.
Mitte, et mina teen midagi Jumalale,
vaid et Tema saaks teha midagi minu elus.
Ole hea ja ava oma Piibel Apostlite tegude juurest.
See on Uues Testamendis
peale Matteuse, Markuse, Luuka ja Johannese evangeeliumeid.
Aegajalt on öeldud,
et Apostlite teod on kui viies evangeelium.
Võib ju ka nii väita,
kuigi Jeesus isiklikult on seal kohal vaid esimeses peatükis.
Ta jätab oma jüngrid 1. ptk.'i keskpaigas,
minnes tagasi taevasse.
See toimus 40. päeva peale Ta ülestõusmist.
Ta läks tagasi taevasse
ja istus oma Isa ehk Jumala paremale käele.
Piibel ütleb väga selgelt,
et Jeesus istub seal ja palvetab meie eest.
See on hea koht, kus öelda:
"Tänu Jeesus, et palvetad mu eest!
Vajan igati eestpalveid ja eriti veel Sinu omi."
Kuid Apostlite teod ise räägivad siis esimesest kristlikust ajajärgust.
Ühtlasi ka Jeesusest, aga pisut teise nurga alt.
Sellest me siis ka täna loeme.
Enne seda aga jääme vaikseks, et paluda koos.
Oleme tänulikud Jeesuse nimel, et meil on võimalus ja vabadus tulla.
Oled avanud meile uue ja elava tee kõige pühamasse paika,
kus Sa ise oled istumas.
Tänan Sind, et istud ja palvetad seal nii maailma kui minu eest,
aga ka kõigi nende kallite inimeste eest,
kes vaatavad ja kuulavad seda saadet.
Õnnista neid! Õnnista neid!
Õnnista neid
ja lase paljudel südametel olla avatud Su Sõnale.
Jeesuse nimel, aamen.
Kui peaksin panema pealkirja oma tänasele saatele,
võiks selleks olla: "Mis juhtus?"
Me tuleme Jeesuse juurde läbi selle, et Ta kõnetab ja kutsub meid
ning me võtame Ta oma ellu vastu.
Nii lihtne see ongi.
Selleks ei pea kuluma teatud hulk nädalaid, kuid või aastaid.
Kuid kui kuuled Tema häält ja ütled:
"Jeesus, tule mu ellu - ma alistun Sulle",
siis Ta teeb seda.
Kui me aga ei mõista seda õigesti, siis arvame, et sellega kõik piirdubki.
Kuid see ei piirdu vaid sellega, sest see on alles algus.
Algusetapp.
Igal algusetapil on sageli oma ajalugu.
Näiteks see, et su vanemad, vanavanemad, sugulased,
töökaaslased või naabrid
palvetasid su eest, avaldades su elule oma mõju,
mille tulemusena sa mõistsid, et nende usk on ehe ja õige.
See pole mingi usulahk või midagi.
See jääb kohe silma, kui mõni asi on ehe.
Elu on ehe,
mistõttu, kus on elu ja elu viljad, seal on ka midagi ehedat.
Tänu Jumalale!
Nii oledki sa jõudnud sellesse punkti,
kus avada oma isiklik uks ja astuda Jeesusesse
ning lasta Jeesusel tulla oma ellu.
Selle kõige kaudu saadki sa päästetud.
Sa oled uuestisündinud Jumala laps.
Nii et, midagi sünnib ja see on oluline.
See pole nii, et saan usklikuks 17aastaselt
ja suren 97aastaselt
või võib-olla pisut varem,
siis see pole nii, et selle aja jooksul ei toimu üldse midagi.
Ma olen astunud ellu, mis ei kesta vaid surmani.
Jeesusele pühendumine pole vaid "kuniks surm meid lahutab",
vaid see on igaveseks.
Sel pole mingit lõpp-punkti, vaid see kestab ja kestab ja kestab,
kui vaid hoiame Jeesuse ligi ja oleme sõltuvad Temast.
Tahan, et vaataksime koos kohe Apostlite tegude algust - 2. ptk.'i
Apostlite teod 2:37
Taustainfoks nii palju, et Jeesus on läinud tagasi taevasse,
jüngrid on jäänud palveosadusse nagu Jeesus neid käskis,
öeldes, et nad peavad ootama Jeruusalemmas seni,
kuni Püha Vaim langeb nende üle.
Nad tegid nii, Püha Vaim tuli ja täitis neid
ning paljud märkasid, et midagi oli toimumas.
Tuhanded inimesed pühendasid end Jeesusele
ja läksid ristimisele.
Peale kõiki neid sündmusi hakkas Peetrus jutlustama,
kuna leidus ka neid, kes pilkasid kõike toimuvat,
öeldes, et jüngrid on purjus ja täiega segi läinud.
Peetrus aga ütles, et see pole üldse nii nagu nad arvavad
Ta ütles, et nad on täis midagi, mis oli Jumala Sõnas ettekuulutatud;
ka mida prohvet Joel oli ette kuulutanud.
Nii et, Peetrus hakkas jutlustama,
rääkides pisut ka Jeesusest, Tema surmast ja ülestõusmisest.
Jumala Vaim ja Sõna
olid hakanud tegema midagi nende sees,
mispeale salmis 37 ongi öeldud:
"Seda kuuldes lõikas see neile südamesse..."
See lõikas neile südamesse, ehk siis miski puudutas neid.
Nad tajusid, et nüüd toimub midagi.
Küsimus pole vaid mõne hea jutluse kuulamises.
Ma pole isegi kindel, mille üle ma rohkem rõõmustaks -
kas selle üle, kui kõik lepivad mu jutlusega
ja ütlevad selle kohta häid sõnu,
või selle üle, kui keegi tõesti ärrituks
ja küsiks: "Mis värk see veel on?"
Usun, et see teine variant on isegi parem.
"Seda kuuldes lõikas see neile südamesse
ja nad ütlesid Peetrusele ja teistele apostlitele:
Mida me peame tegema, mehed-vennad?”
Kuna nad olid juudid, kutsusid nad üksteist vendadeks.
Mida me peame tegema, mehed-vennad?”
Nad mõistsid, et Jumal kutsub neid ja see on otsustamise koht,
kuidas võtta Ta vastu
ja muuta reaalseks see, et Jeesus saaks tulla nende ellu.
Aga Peetrus ütles neile: "Parandage meelt
ja igaüks teist lasku ennast ristida Jeesuse Kristuse nimesse
oma pattude andekssaamiseks,
ning siis te saate Püha Vaimu anni."
Parandage meelt ehk pöörduge - see oli esimene asi, mida tuli teha.
Ehk teisisõnu - Jumal kõnetab ja Jumal kutsub,
soovides, et muudaksime oma elu ja pööraksime oma tähelepanu talle.
Me meestena, kes oleme käinud Soome sõjaväes
või kes võib-olla ka käivad veel -
meile sai üsna kiiresti selgeks käsk: "Vaade õiges suunas!"
Ka selles loos siin tuleb vaadata õiges suunas.
Peate panema tähele, et Jumal kõnetab ja kutsub teid
ning see on teie jaoks kättesaadav.
Loomulikult märkasid Peetrus, Jaakob, Johannes ja paljud teised,
et neis on midagi.
Et nad on saanud midagi.
See polnud enam vaid kalur Peetrus
või maksukoguja Matteus.
Maksukogujatel oli juba tookord halb maine,
sest inimestel oli tunne, et neilt võeti liiga palju.
Ja neilt võetigi.
Tänapäeval ehk ei võeta liiga palju,
aga meile muidugi meeldiks, kui maksud oleks väiksemad.
Kuid küsimus polnud siis vaid jüngrites,
vaid milleski, mis oli tulnud neisse väljaspoolt
ja muutnud nende elu.
Kui tahame ka sellest osa saada, tuleb suunata oma pilk õigele poole.
Milline see õige pool on?
Jeesus on tee.
Jeesus on see, kes kõnetab.
Jeesus on see, kes päästab.
Mitte Peetrus, kirik või keegi muu.
On oluline meeles pidada, et kirik - ka Elu Sõna mitte,
ei päästa kedagi.
See pole kiriku roll.
Küll aga on meid kutsutud kuulutama Jumala Sõna.
Kuid see, et kuulun kuhugi kirkikusse,
või et mu vanemad olid usklikud ja innukalt kaasas kirikutöös,
see kõik ei aita mind.
Ainuüksi Jeesus on see, kes saab päästa.
Nii et, mulle pakutakse elavat suhet Jeesusega,
kuid ma ei saa sellest osa,
kui ma ei anna Talle kogu oma südant ja tähelepanu,
pöördudes Ta poole ja öeldes: "Jeesus, ma alistun Sulle."
Kui me tõstame oma käed Jeesuse poole,
siis see on ka ühtpidi kui alistumise märk.
Ma laseme minna omaenda päästeplaanidel.
"Ma saan ise hakkama! Ma oskan küll.
Ega ma nii halb nüüd ka ole!"
Kuid sellest kõigest tuleb lahti lasta ja öelda: "Jeesus, ma vajan Sind."
Parandage meelt ja igaüks teist lasku ennast ristida..."
Usun, et ristimine on oluline ja loomulik jätk sellele,
kui oled Jeesuse oma ellu vastu võtnud.
On hea, kui loeksid Jumala Sõna,
tehes seda ilma igasuguste eelarvamusteta.
Kui sa pole kindel, kas saada ristitud või mitte,
siis hakka lugema Jumala Sõna,
paludes, et Püha Vaim ilmutaks seda sulle.
Olen kindel, et Ta teeb seda.
Kuid Peetrus ütles siis:
Parandage meelt
ja igaüks teist lasku ennast ristida Jeesuse Kristuse nimesse
oma pattude andekssaamiseks,
ning siis te saate Püha Vaimu anni."
Meil on ikka kombeks öelda,
et see on Jumala Sõna, mis toimib koos Jumala Vaimuga.
Jumala Sõna on muidugi Jeesus, kes ilmutab end oma Sõna kaudu,
kuid Jumala Vaim on Püha Vaim.
Kui Jumal edastab oma sõna ja kutsub sind
ning sa võtad Ta vastu,
siis Püha Vaim tuleb
ja tingib koostöös Jumalaga selle, et sa sünnid vaimses mõttes uuesti.
Sa sünnid.
Sa oled sündinud Jumala laps.
Oled sündinud Jumala lapseks.
See võib toimuda eriaegadel me elus.
On neid, kes on elanud vaid mõne aasta,
või ka 10, 20, 40 või enam aastat,
kuid võttes siis Jeesuse vastu, nad sünnivad vaimselt uuesti.
Kuid on ka neid,
kes võtavad Jeesuse vastu väikeste lastena - 5-6aastastena,
mõistes, et Jeesus, kellest pühapäevakoolis
või kodus räägitakse, on päris
ja tahab tulla sisse nendegi ellu.
Laste eludes on erinevaid kogemusi, mis ei pruugi olla hullult negatiivsed,
kuid nad mõistavad siiski, et nad on patused ja vajavad päästet.
Kuid vanemad inimesed, kes on juba poole elust ära elanud,
on teinud palju asju,
mille osas me teame nii ise kui ka üldiste printsiipide järgi,
et need on olnud valed
ja selliselt ei peaks enam elama.
Sest samamoodi jätkates pole võimalik minna Jumala ligi.
On neid, kes peavad loobuma paljudest asjadest,
samas kui teistel pole neid väga palju,
kuid sellest hoolimata sünnime me kõik uuesti
ja Jeesus tuleb me ellu.
Jeesus tuleb me ellu, mis on lihtsalt imeline.
Et siis, inimesed küsisid:
Mida me peame tegema, mehed-vennad?”
ja Peetrus vastas: Parandage meelt ja igaüks teist lasku ennast ristida."
Tahaksin siinkohal jätkata Johannese evangeeliumiga,
kus räägitakse sellest,
kuidas Jeesus tuli siia maailma - inimeste keskele
ja hakkas oma eluga näitama,
kuidas Tema ongi see elav Jumala Sõna,
mis on tulnud alla taevast.
Johannese 1:14 on öeldud:
"Ja me nägime tema kirkust nagu Isast Ainusündinu kirkust,
täis armu ja tõde."
Ehk siis, me võime näha, kui Jeesus on liikvel
ja midagi sünnib.
Jeesus tegi kõike seda, milleks Ta oli maa peale tulnud -
otsima ja päästma inimesi.
Piiblis on öeldud,
et kui Jeesus käis ringi, õpetas ja tervendas,
siis "kõigile, kes tema vastu võtsid,
andis ta meelevalla saada Jumala lasteks." (Joh.1:12)
Kõigile, kes Ta vastu võtsid, andis Ta õiguse,
mida võib tõlkida ka meelevalla või väena,
saada Jumala lasteks.
Jeesus, kes tegi seda tookord, teeb seda endiselt veel.
Ta annab meile väe, meelevalla ja õiguse
saada Jumala lasteks.
Kuid mida see Jumala lapseks saamine tähendab?
Kui me pöördume Jumala poole ja kutsume Jeesuse oma südamesse,
siis me sünnime uuesti ja meist saavad Jumala lapsed.
Keskkonnas, kus elame,
oleme harjunud nii kuulma kui tunnistama,
et ma olen üks vilets patune.
Jah, me elame patuses maailmas ja teeme asju, mis pole õiged,
kuid mu südame ja identiteediga juhtub midagi,
kui ma saan päästetud ja sünnin uuesti.
Minust saab selle kõige käigus Jumala laps.
Ma olen Jumala laps.
Kui me ei ütle seda piisavalt ruttu,
hakkame mõtlema, mis asi see veel on?
Kuid olles võtnud Jeesuse vastu, oled sa Jumala laps.
See võib ehk tunduda pisut ebamugav öelda,
et oled vaene patune ja samas Jumala laps.
Kuid ma olen Jumala laps.
Ma ei tea, kas sul on lapsi,
aga meil naisega on 4 last, 12 lapselast ja 1 lapselapselaps.
Ajal, mil oma lapsi kasvatasime,
reageerisime täpselt samamoodi nagu kõik teisedki vanemad
ehk stiilis: "Meie lapsed ja kõik teised pätakad."
Me näeme oma lapsi teistmoodi.
Me ümbritseme neid oma kaitsega ja mõtleme neist teistmoodi
nendega ka teistmoodi ümber käies.
Seda seetõttu, et tegu on meie lastega.
Nad on meie lapsed ja väga lähedased meile.
Nüüd, kui jääme juba vanemaks ja me lapsed on täiskasvanud,
kuuleme inimesi pidevalt ütlemas: "Oo, ta on nii sinu moodi."
"Oo, ta on nii ema moodi."
Keegi kuulis üht me poegadest rääkimas
ja ütles, et hääle järgi võib arvata, et tegu on Håkani pojaga.
Selles pole midagi imelikku. Nii ongi.
Kuid see on tingitud sellest, et tegu on meie lastega
ja neil on oma koht me elus.
Kuid neil on midagi veel - neil on midagi meist.
Mina ja mu abikaasa oleme nad ilmale toonud.
Nad on meie lapsed - meist sündinud.
Kui Jumal toob lapsi ilmale, siis millised need lapsed on?
Usun, et need on lapsed, kelles on midagi Jumalast.
Ka meis on midagi Jumalast.
Nii sinus kui minus on midagi Jumalast.
Mõistad sa, et Jumal ja Tema seeme on tulnud sinu ellu.
Jumala Vaim on tulnud sinu ellu.
Jumal on tulnud ja elab sinu sees.
Jumal elab minu sees.
Tema elu on võtnud suuremal või vähemal moel maad.
Me ei saa olla Jumala lapsed, kui me pole Jumala lapsed.
Sa tajud, et oled saanud midagi Jumalalt,
kuna Ta on tulnud su ellu.
Seda on oluline teada ja mõista, kui oma usuelu elame,
et see pole mingi hull asi.
See ei käi stiilis: "Vaene, väike mina.
Olin patune ja elasin pattudes,
kuid nüüd olen Jumala laps ja see on nii ütlemata raske.
Ei tea, mis sest' kõik saab
ja jaksan ma ikka lõpuni välja vedada?"
Tead, mis?
Jumal sinu sees jaksab vägagi hästi.
Jumalal sul sees on kõik hästi.
Jumala Vaim su sees rõõmustab ja hõiskab.
Tänu Jumalale, et Ta on tulnud me ellu
tegemaks midagi täiesti uut nii me eludes kui elude läbi.
Nii tahan paluda sul lõpetada edaspidi see sünge ja negatiivne hoiak
stiilis: "Ma ei ole keegi ja ma polegi kunagi olnud keegi.
Olen üks suur null ja jube kuju.
Oh aeg, see kristlik elu pole ka mingi mee lakkumine,
mistõttu loodan tõesti, et Jeesus tuleb varsti.
Ja kui hästi läheb, pääsen koos Temaga taevasse."
Tead, mis? Lõpeta see!
See on nii vale!
Ole aus ja ütle:
"Ma tulin Jeesuse juurde, kes päätis mu.
Tema vägi tuli mu sisse ja hakkas tegema oma tööd.
Ma olen Jumala laps, halleluuja!"
See ei tähenda, et Jumala lapsena pole sul ühtki puudust või probleemi,
kuid sa oled siiski Jumala laps ja sa oled heas seisus Tema ees.
Ühtlasi võid sa soovi korral olla pidevas ühenduses Temaga.
Pauluski ütles: "Sõna on sinu lähedal."
Loomulikult käib jutt Jumala Sõnast, mida me kuuleme,
aga ka sõnast, kelleks on Jeesus ise.
"Sõna on sinu lähedal - sinu südames ja su suus."
Nii et, Temani pole üldse pikk maa.
Vahel me küsime: "Kus küll Jumal on?"
"Miks Ta mind ei kuule?"
Ainus asi, mis võib selles osas olla takistuseks, on see,
kui patt on tulnud su ellu.
Muus osas aga - kui hoiame Jumala ligi,
paludes andeks oma patud,
on Ta ka ligi nii su südames kui vaimus.
Jumal elab sinu sees.
Niipea, kui mainid Ta nime, tekitab see hea tunde
ja see maitseb hästi.
See maitseb hästi öelda: "Jeesus."
Kuid enne, kui täna lõpetame, ütle koos minuga mitmeid kordi:
Jeesus.
Kallis Jeesus.
Jätka minu järel palvetamist:
Jeesus, ma usun Sinusse.
Pühendan end veelgi enam Sulle.
Tahan tunda, et ka mina olen Jumala laps.
Aitäh Su Vaimu ja Sõna eest, mis lasevad sündida vaimselt uuesti.
Aitäh Jeesus.
Võta meiega ekraanil olevate kontaktide kaudu ühendust,
et saaksime lähemalt suhelda ja palvetada koos.
Meil on palju kontakte, mida saame jagada sinugagi,
et aidata sind edasi sellel Jumala imelisel teel.
Jeesus on Issand!
Näeme taas järgmine kord! Kõike head!
Andmine on üks rõõmus asi.
Ühtpidi me anname vabatahtlikult,
kuid samas kogeme ka Jumala kõnetust ja julgustust anda.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh ja ole õnnistatud!
Tõlge: Anne-Ly Raukas